Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 2223/96 του Συμβουλίου όσον αφορά τις προθεσμίες διαβίβασης των κύριων μακροοικονομικών μεγεθών των εθνικών λογαριασμών, τις παρεκκλίσεις σχετικά με τη διαβίβαση των κύριων μακροοικονομικών μεγεθών των εθνικών λογαριασμών και τη διαβίβαση των δεδομένων περί απασχόλησης σε μονάδες "ωρών εργασίας που πραγματοποιήθηκαν"

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Ιστορικό της πρότασης

Στην έκθεση της Νομισματικής Επιτροπής σχετικά με τις στατιστικές απαιτήσεις της ΟΝΕ, που εγκρίθηκε από το Συμβούλιο Ecofin στις 18 Ιανουαρίου 1999, υπογραμμιζόταν, μεταξύ άλλων, η ανάγκη να μειωθούν οι προθεσμίες διαβίβασης των κύριων μακροοικονομικών μεγεθών των τριμηνιαίων εθνικών λογαριασμών, να καταργηθούν οι παρεκκλίσεις που προβλέπονται για κάθε κράτος μέλος οι οποίες εμποδίζουν την επεξεργασία των κύριων μακροοικονομικών μεγεθών των ετήσιων και τριμηνιαίων εθνικών λογαριασμών, καθώς και να εναρμονιστούν τα δεδομένα περί απασχόλησης των εθνικών λογαριασμών με τη διαβίβαση των εν λόγω δεδομένων σε μονάδες "ωρών εργασίας που πραγματοποιήθηκαν".

Ο προτεινόμενος κανονισμός μνημονεύεται στο "σχέδιο δράσης για τις στατιστικές απαιτήσεις της ΟΝΕ", το οποίο εγκρίθηκε από το Συμβούλιο Ecofin στις 29 Σεπτεμβρίου του 2000. Ο κανονισμός περιλαμβάνεται στον κατάλογο των τροποποιήσεων σε υπάρχοντες κανονισμούς που πρέπει να υποβληθούν από την Επιτροπή στο Συμβούλιο έως στα μέσα του 2001 (βλέπε σχέδιο δράσης, σημείο IV).

Τέλος, ο προτεινόμενος κανονισμός αναφέρεται στην 3η έκθεση προόδου σχετικά με την εφαρμογή της έκθεσης της Νομισματικής Επιτροπής "Απαιτήσεις ενημέρωσης στην ΟΝΕ", η οποία εγκρίθηκε από το Συμβούλιο Ecofin στις 19 Ιανουαρίου 2001: ο κανονισμός περιλαμβάνεται στον κατάλογο τροποποιήσεων της ισχύουσας νομοθεσίας (παράρτημα IV της 3ης έκθεσης προόδου) που θα υποβληθεί από την Επιτροπή στο Συμβούλιο στα μέσα του 2001.

Ο κανονισμός καταρτίστηκε στο πλαίσιο των διατάξεων που προαναφέρθηκαν.

2. Περιεχόμενο της πρότασης κανονισμού

Στόχοι του κανονισμού είναι:

- να μειωθεί η προθεσμία διαβίβασης των κύριων μακροοικονομικών μεγεθών των εθνικών λογαριασμών (τριμηνιαία στοιχεία).

- να καταργηθούν οι παρεκκλίσεις για τα κράτη μέλη, οι οποίες εμποδίζουν την επεξεργασία των κύριων μακροοικονομικών μεγεθών των τριμηνιαίων και ετήσιων εθνικών λογαριασμών για τη ζώνη του ευρώ και την Ευρωπαϊκή Ένωση.

- τα δεδομένα απασχόλησης των εθνικών λογαριασμών που διαβιβάζονται να εκφράζονται σε μονάδες "ωρών εργασίας που πραγματοποιήθηκαν".

Τα θέματα αυτά αναλύονται στη συνέχεια.

H προθεσμία για τη διαβίβαση του πίνακα 1 του παραρτήματος Β του ΕΣΟΛ 95 -Κύρια μακροοικονομικά μεγέθη (τριμηνιαία και ετήσια στοιχεία)- ορίζεται σήμερα για τα τριμηνιαία στοιχεία σε τέσσερις μήνες μετά τη συμπλήρωση της περιόδου αναφοράς. Ο κανονισμός προτείνει τη μείωση της προθεσμίας αυτής σε 70 ημέρες μετά τη συμπλήρωση της περιόδου αναφοράς.

Για την επεξεργασία των κύριων μακροοικονομικών μεγεθών των τριμηνιαίων και ετήσιων εθνικών λογαριασμών για τη ζώνη του ευρώ και την Ευρωπαϊκή Ένωση απαιτείται η διάθεση σε τριμηνιαία και ετήσια βάση των κύριων μακροοικονομικών μεγεθών των εθνικών λογαριασμών όλων των κρατών μελών. Ο κανονισμός προτείνει την κατάργηση όλων των παρεκκλίσεων που έχουν χορηγηθεί στα κράτη μέλη στο παράρτημα Β του ΕΣΟΛ 95, οι οποίες εμποδίζουν την επεξεργασία των κύριων μακροοικονομικών μεγεθών των τριμηνιαίων εθνικών λογαριασμών για τη ζώνη του ευρώ και την Ευρωπαϊκή Ένωση (μακροοικονομικά μεγέθη που περιλαμβάνονται στον πίνακα 1 του παραρτήματος Β του ΕΣΟΛ 95). Ο κανονισμός αναφέρεται στις παρεκκλίσεις τόσο για τα τριμηνιαία όσο και για τα ετήσια στοιχεία οι οποίες εμποδίζουν την επεξεργασία αυτή. Το παράρτημα II του κανονισμού ορίζει για κάθε χώρα τις τροποποιήσεις που θα επέλθουν στο παράρτημα Β του ΕΣΟΛ 95.

Η μονάδα που χρησιμοποιείται για τη διαβίβαση των στοιχείων για την απασχόληση των εθνικών λογαριασμών, σύμφωνα με το παράρτημα Β του ΕΣΟΛ 95, είναι "χιλιάδες ατόμων" ή "ισοδύναμο πλήρους απασχόλησης". Με στόχο τη βελτίωση της συγκρισιμότητας των στοιχείων περί απασχόλησης των εθνικών λογαριασμών, ο κανονισμός προτείνει τα τριμηναία και τα ετήσια στοιχεία περί απασχόλησης που διαβιβάζονται να εκφράζονται και σε μονάδες "ωρών εργασίας που πραγματοποιήθηκαν". Το παράρτημα III ορίζει τις τροποποιήσεις στον πίνακα 1 του παραρτήματος Β ώστε να ενσωματωθεί η μονάδα αυτή στο πρόγραμμα διαβίβασης.

2002/0109 (COD)

Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 2223/96 του Συμβουλίου όσον αφορά τις προθεσμίες διαβίβασης των κύριων μακροοικονομικών μεγεθών των εθνικών λογαριασμών, τις παρεκκλίσεις σχετικά με τη διαβίβαση των κύριων μακροοικονομικών μεγεθών των εθνικών λογαριασμών και τη διαβίβαση των δεδομένων περί απασχόλησης σε μονάδες "ωρών εργασίας που πραγματοποιήθηκαν"

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,

την πρόταση της Επιτροπής [1],

[1] ΕΕ C

τη γνώμη της Ευρωπαϊκής Κεντρικής Τράπεζας [2],

[2] ΕΕ C

Ενεργώντας σύμφωνα με τη διαδικασία που ορίζει το άρθρο 251 της Συνθήκης [3],

[3] ΕΕ C

Εκτιμώντας ότι:

(1) Ο κανονισμός (ΕΚ) αριθ. 2223/96 του Συμβουλίου της 25ης Ιουνίου 1996 περί του ευρωπαϊκού συστήματος εθνικών και περιφερειακών λογαριασμών της Κοινότητας [4] (ΕΣΟΛ 95), όπως τροποποιήθηκε για τελευταία φορά από τον κανονισμό (ΕΚ) αριθ. 995/2001 της Επιτροπής [5], περιέχει το πλαίσιο αναφοράς για τα κοινά πρότυπα, ορισμούς, ταξινομήσεις και λογιστικούς κανόνες σύμφωνα με το οποίο τα κράτη μέλη καταρτίζουν τους λογαριασμούς τους για τις στατιστικές ανάγκες της Κοινότητας, με σκοπό τη λήψη συγκρίσιμων αποτελεσμάτων μεταξύ κρατών μελών.

[4] EE L 310 της 30.11.96, σ. 1.

[5] ΕΕ L 139 της 23.5.01, σ. 3.

(2) Στην έκθεση της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών σχετικά με τις στατιστικές απαιτήσεις της ΟΝΕ, που εγκρίθηκε από το Συμβούλιο Ecofin στις 18 Ιανουαρίου 1999, υπογραμμιζόταν ότι για την ορθή λειτουργία της Οικονομικής και Νομισματικής Ένωσης (ΟΝΕ) και της εσωτερικής αγοράς απαιτείται αποτελεσματική επίβλεψη και συντονισμός των οικονομικών πολιτικών, πράγμα που προϋποθέτει ένα περιεκτικό σύστημα στατιστικών πληροφοριών, που θα προσφέρει στους επιτελείς τα απαραίτητα δεδομένα βάσει των οποίων θα λαμβάνουν τις αποφάσεις τους. Στην εν λόγω έκθεση τονιζόταν ότι η διάθεση τέτοιων πληροφοριών στην Κοινότητα αποτελεί θέμα υψηλής προτεραιότητας, ιδίως για τα κράτη μέλη που συμμετέχουν στη ζώνη του ευρώ.

(3) Η έκθεση επισήμαινε ότι η σύγκριση των αγορών εργασίας των κρατών αποκτά ιδιαίτερη σημασία στο πλαίσιο της Οικονομικής και Νομισματικής Ένωσης.

(4) Για τη συγκέντρωση τριμηνιαίων στατιστικών για τη ζώνη του ευρώ, η προθεσμία διαβίβασης των κύριων μακροοικονομικών μεγεθών πρέπει να μειωθεί σε 70 ημέρες.

(5) Οι τριμηνιαίες και ετήσιες παρεκκλίσεις που έχουν χορηγηθεί στα κράτη μέλη και οι οποίες εμποδίζουν την επεξεργασία των κύριων μακροοικονομικών μεγεθών των εθνικών λογαριασμών για τη ζώνη του ευρώ και την Ευρωπαϊκή Ένωση πρέπει να καταργηθούν.

(6) Το σχέδιο δράσης σχετικά με τις στατιστικές απαιτήσεις της Οικονομικής και Νομισματικής Ένωσης [6], που εγκρίθηκε από το Συμβούλιο Ecofin στις 29 Σεπτεμβρίου 2000, χαρακτηρίζει ως προτεραιότητα τη διαβίβαση των στοιχείων περί απασχόλησης των εθνικών λογαριασμών σε μονάδες "ωρών εργασίας που πραγματοποιήθηκαν".

[6] Δημόσιο αρχείο εγγράφων του Συμβουλίου, 11655/00, Σχέδιο δράσης σχετικά με τις στατιστικές απαιτήσεις της ΟΝΕ, 27.9.2001

(7) Ζητήθηκε η γνώμη της επιτροπής στατιστικού προγράμματος και της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών, σύμφωνα με το άρθρο 3 της απόφασης 89/382/ΕΟΚ, Eυρατόμ [7] και της απόφασης 91/115/ΕΟΚ του Συμβουλίου [8], αντιστοίχως.

[7] ΕΕ L 181 της 28.6.89, σ. 47.

[8] ΕΕ L 59 της 06.3.91, σ. 19.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα B του κανονισμού (EΚ) αριθ. 2223/96 τροποποιείται ως ακολούθως:

1. Το κείμενο που έπεται του τίτλου "Πρόγραμμα διαβίβασης στοιχείων των εθνικών λογαριασμών" τροποποιείται ως ακολούθως:

α) Το κείμενο της "Γενικής επισκόπησης των πινάκων" αντικαθίσταται από το κείμενο στο παράρτημα Ι.

β) Το κείμενο του πίνακα 1 "Κύρια μακροοικονομικά μεγέθη - τριμηνιαία και ετήσια στοιχεία" αντικαθίσταται από το κείμενο στο παράρτημα ΙΙ.

2. Το κείμενο που έπεται του τίτλου "Παρεκκλίσεις σχετικά με τους πίνακες που πρέπει να υποβληθούν στο πλαίσιο του ερωτηματολογίου ΕΣΟΛ 95 ανά χώρα" αντικαθίσταται από το κείμενο στο παράρτημα ΙΙI.

Άρθρο 2

Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος

ΠΑΡΑΡΤΗΜΑ I

Τροποποιήσεις στον πίνακα "Γενική σύνοψη των πινάκων" του παραρτήματος Β -Πρόγραμμα διαβίβασης στοιχείων των εθνικών λογαριασμών- του κανονισμού (EΚ) αριθ. 2223/96, ΕΣΟΛ 95

ΠΡΟΓΡΑΜΜΑ ΔΙΑΒΙΒΑΣΗΣ ΣΤΟΙΧΕΙΩΝ ΤΩΝ ΕΘΝΙΚΩΝ ΛΟΓΑΡΙΑΣΜΩΝ

Γενική επισκόπηση των πινάκων

>ΘΕΣΗ ΠIΝΑΚΑ>

t = περίοδος αναφοράς (έτος ή τρίμηνο)

(*) οι πενταετείς πίνακες για το 2000 πρέπει να υποβληθούν το 2003

ΠΑΡΑΡΤΗΜΑ II

Τροποποιήσεις στον πίνακα 1 -Κύρια μακροοικονομικά μεγέθη (τριμηνιαία και ετήσια στοιχεία) - του παραρτήματος B -Πρόγραμμα διαβίβασης στοιχείων των εθνικών λογαριασμών- του κανονισμού (EΚ) αριθ. 2223/96, ΕΣΟΛ 95

Πίνακας 1 "Κύρια μακροοικονομικά μεγέθη - τριμηνιαία και ετήσια στοιχεία"

>ΘΕΣΗ ΠIΝΑΚΑ>

+ Αν δεν αναφέρεται ανάλυση, εννοείται το σύνολο της οικονομίας

** A6 μόνο για αυτοαπασχολουμένους και μισθωτούς σε παραγωγικές μονάδες μόνιμων κατοίκων.

(x) σε πραγματικούς όρους

ΠΑΡΑΡΤΗΜΑ III

Τροποποιήσεις στους πίνακες ανά χώρα του παραρτήματος B - "Παρεκκλίσεις σχετικά με τους πίνακες που πρέπει να υποβληθούν στο πλαίσιο του ερωτηματολογίου ΕΣΟΛ 95 ανά χώρα"- του κανονισμού (EΚ) αριθ. 2223/96, ΕΣΟΛ 95

ΠΑΡΕΚΚΛΙΣΕΙΣ ΣΧΕΤΙΚΑ ΜΕ ΤΟΥΣ ΠΙΝΑΚΕΣ ΠΟΥ ΠΡΕΠΕΙ ΝΑ ΥΠΟΒΛΗΘΟΥΝ ΣΤΟ ΠΛΑΙΣΙΟ ΤΟΥ ΕΡΩΤΗΜΑΤΟΛΟΓΙΟΥ ΕΣΟΛ 95 ΑΝΑ ΧΩΡΑ

1. ΑΥΣΤΡΙΑ

1.1. Παρεκκλίσεις για πίνακες

>ΘΕΣΗ ΠIΝΑΚΑ>

1.2. Παρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

2. ΔΑΝΙΑ

2.1. Παρεκκλίσεις για πίνακες

>ΘΕΣΗ ΠIΝΑΚΑ>

2.2. Παρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

3. ΓΕΡΜΑΝΙΑ

3.1. (αρεκκλίσεις για πίνακες

>ΘΕΣΗ ΠIΝΑΚΑ>

3.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

4. ΕΛΛΑΔΑ

4.1. (αρεκκλίσεις για πίνακες

>ΘΕΣΗ ΠIΝΑΚΑ>

4.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

5. ΙΣΠΑΝΙΑ

5.1. (αρεκκλίσεις για πίνακες

>ΘΕΣΗ ΠIΝΑΚΑ>

5.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

6. ΓΑΛΛΙΑ

6.1. (αρεκκλίσεις για πίνακες

>ΘΕΣΗ ΠIΝΑΚΑ>

6.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

7. ΙΡΛΑΝΔΙΑ

7.1. (αρεκκλίσεις για πίνακες

>ΘΕΣΗ ΠIΝΑΚΑ>

7.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

8. ΙΤΑΛΙΑ

8.1. (αρεκκλίσεις για πίνακες

>ΘΕΣΗ ΠIΝΑΚΑ>

8.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

9. ΛΟΥΞΕΜΒΟΥΡΓΟ

9.1. (αρεκκλίσεις για πίνακες

>ΘΕΣΗ ΠIΝΑΚΑ>

9.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

10. ΚΑΤΩ ΧΩΡΕΣ

10.1. (αρεκκλίσεις για πίνακες

>ΘΕΣΗ ΠIΝΑΚΑ>

10.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

11. ΠΟΡΤΟΓΑΛΙΑ

11.1. (αρεκκλίσεις για πίνακες

>ΘΕΣΗ ΠIΝΑΚΑ>

12. ΦΙΝΛΑΝΔΙΑ

12.1. (αρεκκλίσεις για πίνακες

>ΘΕΣΗ ΠIΝΑΚΑ>

12.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

13. ΣΟΥΗΔΙΑ

13.1. (αρεκκλίσεις για πίνακες

>ΘΕΣΗ ΠIΝΑΚΑ>

13.2. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>

14. ΗΝΩΜΕΝΟ ΒΑΣΙΛΕΙΟ

14.1. (αρεκκλίσεις για επί μέρους μεταβλητές/τομείς στους πίνακες

>ΘΕΣΗ ΠIΝΑΚΑ>